proxectonos/corpus_dominio_legal_administrativo_tmp huggingface dataset:
30/12/2014 | Administración LocalMunicipal
Betanzos
Anuncio concesión puestos mercado

A Xunta de Goberno Local deste Concello, en sesión ordinaria realizada o dia 13/11/2014 adoptou iniciar procedemento de nova convocatoria no mercado municipal de Betanzos, con arreglo o Prego de Condiciones aprobado pola Xunta de Goberno Local en 24/01/2008, nese senso convocase, 1-Obxecto do concurso: A concesión de postos do mercado municipal: Postos nºs: 1.2.3.4.5.17.18.19.20.21. Destinados: Planchas peixe. Postos nºs: 2.3. Destinados: Froitas, verduras, carnes, embutidos, etc 2-Tramitación, procedemento e forma de adxudicación: A) Tramitación: urxente. B) Forma: concurso.3-Duración da concesión: 5 años, contados a partir da date de adxudicación.4-Obtención de información e documentación: A) Entidade: Concello de Betanzos. B) Telefono: 981776529.5-Data limite de obtención de documentos e información: Un dia antes do limite de presentación de proposicións.6-Presentación das solicitudes de participación: A) Data limite de presentación: 15 dias habiles contados a partir do seguinte o da publicación deste anuncio no “B. O da Provincia”, rematando as 14 horas. B) Documentación que hai que presentar: A que consta no prego de condicions administrativas xerais. C) Lugar de presentación: 1-Entidade: Concello de Betanzos. Rexistro Xeral.2-Domicilio: Praza de Galicia nº 1 (Edificio Liceo). 3-Localidade: Betanzos.7-Apertura das proposicions: A) Entidade: Concello de Betanzos. B) Enderezo: Praza de Galicia, 1 C) Localidade: Betanzos. D) Data: Terceiro dia habil seguinte o do transcurso do prazo de licitación. E) Hora: 12 horas.8-Gastos de adxudicación. Por conta do adxudicatario. Betanzos, 11 de decembro 2014. O ALCALDE, F/ Raquel Mercedes Decena Djellouli.
30/12/2014 | Administración LocalMunicipal
Cabana de Bergantiños
Aprobación padrón fiscal trimestral de abastecemento e distribución de auga, incluíndo o canon de auga

Con data 12 de decembro de 2014, o alcalde D. José Muiño Dominguez, dictou a seguinte resolución: “Visto o padrón fiscal da taxa polo servizo de abastecemento, saneamento e depuración de auga, incluído o canon da auga correspondente ao período do 1 de setembro ata o 30 de novembro, presentado no concello pola empresa concesionaria do servizo -OGPO- xunto con escrito presentado en data 04.12.2014 (R/E nº 3133). Tendo en conta o establecido na normativa vixente (Lei 7/1985 -LBRL-, Lei 58/2003 -LGT- e RD 939/2005 -Regulamento Xeral de Recadación e Decreto 136/2012 de 31 de maio). RESOLVO: PRIMEIRO.- Aprobar os padróns da taxa polo servizo de abastecemento, saneamento e depuración de auga, incluído o canon da auga seguinte correspondente ao período do 1 de setembro ata o 30 de novembro de 2014, que consta de 929 usuarios e que ascende ao importe total de 36.143,47 euros ( incluído IVE e canon da auga). SEGUNDO.- Expoñer ao público o padrón aprobado, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses, a contar dende o día seguinte a publicación do edicto no BOP. Transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. A falta de pago en período voluntario do canon da auga suporá a exixencia do mesmo directamente ao contribuínte pola vía de constreximento pola Consellería competente en materia de facenda da Xunta de Galicia. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde-Presidente, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Indicar tamén que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia, no prazo dun mes dende o prazo que se entenda producida a notificación da resolución.” Cabana de Bergantiños, 12 de decembro de 2014. O alcalde Asdo. José Muiño Domínguez
30/12/2014 | Administración LocalMunicipal
Ferrol
Tesourería-Recadación
Calendario do Contribuinte exercizo 2015.

O Sr. Concelleiro–delegado de Economía, Facenda e Recursos Humanos do Concello de Ferrol, dictou con data de hoxe resolución en relación coa aprobación do CALENDARIO DO CONTRIBUINTE PARA O EXERCICIO 2015 e que cumplirá, asemesmo, coa función de publicación do anuncio de cobranza a que se refire o artigo 24 do Regulamento Xeral de Recadación, aprobado por R. D. 939/2005 do 29 de xullo, en relación cos distintos prazos de cobranza que en período voluntario se van a outorgar ós contribuíntes para o pagamento dos tributos, prezos públicos e ingresos patrimoniais cuio cobro se esixa mediante padrón de forma periódica ó longo do vindeiro exercicio 2015 polo Excmo. Concello de Ferrol. Os ingresos a recadar son os pagamentos periódicos, correspondentes ó exercicio 2015 polos seguintes recursos: Para o cobramento dos citados tributos o Concello remitirá ó enderezo dos contribuíntes un díptico co obxecto de que o seu importe sexa ingresado, no prazo voluntario indicado no cadro anterior, nas contas restrinxidas do Concello a través de calquera oficina das seguintes entidades colaboradoras, que admitirán ditos ingresos todos os días laborables para as mesmas durante as horas de caixa: Abanca, Banco Bilbao Vizcaya Argentaria (B. B. V. A.), Banco Santander S. A, La Caixa, Banco Popular, Banco Pastor, Banco Caixa Geral e Banco Sabadell ou ben vía telemática a través dos canais dispoñibles na Oficina Virtual Tributaria de acceso a través de www.ferrol.es.Os contribuíntes que teñan domiciliado o pagamento nunha entidade financeira, os recibos seranlles cargados na conta por eles indicada os días sinalados no cadro anterior. As persoas que non reciban ou extravíen os dípticos mencionados poderán solicitar un duplicado nas OFICINAS DA RECADACIÓN MUNICIPAL, sita na Casa do Concello, antes do remate do prazo indicado dado que a súa non recepción non exonera da obriga de pagamento nen impide a utilización da vía de constrinximento. Asemesmo poderán solicitar canta información precisen en horario de LUNS A VENRES, de 9:00 a 14:00 horas. Advírteselle que transcorrido o prazo de ingreso, as débedas serán esixidas polo procedemento de constrinximento, logo de devenga-lo recargo de prema, xuros de mora e, no seu caso, as custas que se produzan. O presente CALENDARIO DO CONTRIBUINTE PARA O EXERCICIO 2015 é susceptible de impugnación na vía contencioso-administrativa por quenes sexan titulares de dereitos ou intereses lexítimos, sen que a interposición do recurso interrumpa a súa aplicación. Resérvase a esta a esta Concellería a facultade de modificar o presente calendario cando motivos de índole técnica, debidamente xustificados, impidan a xestión dos recursos económicos indicados nas datas sinaladas, informando de tal circunstancia ós ciudadans coa suficiente antelación. Ferrol, 16 de decembro de 2014 O concelleiro delegado de Economía e Facenda, por delegación da Alcaldía de 30.04.2013 (BOP de 16.05.2013) Asdo.: Alejandro Langtry Caínzos
30/12/2014 | Administración LocalMunicipal
Oroso
Aprobación inicial do orzamento e cadro de persoal para o exercicio 2015.

O Pleno do Concello en data 26 de decembro do presente ano procedeu á aprobación inicial do orzamento e cadro de persoal para o exercicio 2015. De conformidade co disposto no artigo 169.1 do TR 2/2004 da lei reguladora das facendas locais exponse o expediente ao público polo prazo de 15 días durante os cales os interesados poderán examina-lo expediente e interpoñer no seu caso as reclamacións baseadas en algúns dos motivos sinalados no artigo 170.2 da mesma lei. Transcorrido o devandito prazo sen interposición de reclamacións entenderase definitivamente aprobado. En Oroso a 26 de decembro de 2014 Alcalde-Presidente Manuel Mirás Franqueira
30/12/2014 | Administración LocalMunicipal
Betanzos
Baixas por caducidade no padrón municipal de habitantes

Intentada a notificación persoal aos interesados que se indican máis adiante, e non habendo sido posible a súa realización, a través deste anuncio faise pública a seguinte resolución da Alcaldía-Presidencia, que foi dictada o 1 de decembro do 2014: “A Lei orgánica 14/2003, do 20 de novembro, mediante o seu artigo terceiro modificou, entre outros, o artigo 16 da Lei 7/1985, do 2 de abril, reguladora das bases de réxime local (en adiante LBRL). A dita modificación establece a renovación periódica, cada dous anos, das inscricións dos estranxeiros non-comunitarios sen autorización de residencia permanente no Padrón, así como a caducidade das ditas inscricións, no caso de que o interesado non procedese a tal renovación. Neste caso, a caducidade poderá declararse sen necesidade de audiencia previa do interesado. Tendo en conta a lexislación aplicable, e en uso das atribucións que me confire o art.21.1. a) da LBRL, R E S O L V O: 1º.- Declarar a caducidade das inscricións no Padrón municipal de habitantes deste concello das personas que se relacionan a continuación, por non ter renovada a súa inscrición padroal no prazo, xa transcorrido, de dous anos, acordando así mesmo a súa baixa no referido padrón: Levi Ferreira De Freitas Rúa Ouro, nº 8-1º Ismael David Hernández Rúa Fonte de Unta, nº 5-1º Georgette Paz García Paseo Galera, nº 2-4º E Diego Rosa Brito Rúa Pinche, nº 8-2º Hercules Andrade dos Santos Rúa Pinche, nº 8-2º Marcos Yuri Sousa Ramos Rúa Noas, nº 25-3º Bernardes Costa da Silva Lg. Coto, nº 18-prl 2º.- A declaración da baixa terá efecto na data de recepción da notificación á persona interesada, ou ben, na data de publicación da presente resolución no Boletín Oficial da Provincia, de ser necesaria tal publicación.3º.- Notificarlles a presente resolución ós interesados, con indicación dos recursos que procedan”. Betanzos, 22 de decembro do 2014 O secretario acctal. Asdo.: José Cortés Carro
30/12/2014 | Administración LocalMunicipal
Betanzos
Modificación bases execución presuposto

O Pleno da Corporación, en sesión celebrada o día 18 de decembro de 2014, aprobou inicialmente o expediente de modificación das bases de execución do orzamento. Segundo o previsto nos artigos 169 e 177.2 do Real decreto lexislativo 2/2004, polo que se aproba o Texto refundido da Lei reguladora das facendas locais, este acordo inicial exponse ao público durante o prazo de 15 días hábiles dende a súa publicación no BOP, a efectos de posibles reclamacións e outros oportunos. Betanzos, 19 de decembro de 2014 O alcalde José Ramón García Vázquez
30/12/2014 | Administración LocalMunicipal
Cabanas
Expediente outorgamento medalla de Cabanas

Iniciado expediente para outorgar a distinción de “Medalla de Cabanas, categoría de ouro” a D. Roberto Alexis Gonzalez Barba Mountford, pola súa dedicación como empregado do Concello de Cabanas, e formulada proposta pola Instrutora do expediente, de acordo co disposto no artigo 18.2 do Regulamento Especial de Honras e Distincións do Concello de Cabanas (BOP nº 188 do 2 de outubro de 2012), sométese a información pública polo prazo de quince días a contar dende a publicación deste anuncio no BOP, durante o cal, ademais de aportarse a documentación xustificativa dos méritos, poderán comparecer no expediente cantas persoas o desexen para contrastar datos, noticias ou xuízos que procedan en relación coa proposta de merecementos e as evidentes constancias de servizos, feitos ou actuacións. Cabanas, 12 de decembro de 2014. O Alcalde. Asdo. Germán Castrillón Permuy
30/12/2014 | Administración LocalMunicipal
Corcubión
Nomeamento de alcalde en funcións

Vistas as atribucións que son conferidas á Alcaldía pola normativa vixente (art.21 da Lei 7/85, art.24 R. D. 781/86, art.41 R. D. 2568/86, art.61 da Lei 5/97 de Administración Local de Galicia. Visto o disposto no artigo 47 do R. D. 2568/86 polo que se aproba o Regulamento de Organización, Funcionamento e Réxime Xurídico das Entidades Locais, dacordo co cal corresponde ós Tenentes de Alcalde, sustituir na totalidade das súas funcións e polo orde do seu nomeamento ó Alcalde, en casos de ausencia, entre outros, esixíndose nestes casos, resolución expresa de delegación das competencias de que se trate, resolución que deberá reunir os requisitos establecidos no artigo 44.1 e 2 do mesmo regulamento. Visto o establecido no artigo 44.1 e 2 do R. D. 2568/86 dacordo cos cales as delegacións se realizarán por decreto de Alcaldía, con indicación das facultades que se delegan e condicións do seu exercicio, producindo efectos a resolución desde o día seguinte á data da mesma, sen perxuicio da súa obrigatoria publicación no BOP. Visto que esta Alcaldía vaise ausentar do término municipal desde o 20 ó 30 de decembro do 2014, ámbolos dous incluidos. pola presente RESOLVO: PRIMEIRO: Delegar no 1º Tenente de Alcalde, D. Heiner Bartrina Honorio, con DNI XXXXXXXXX as competencias da Alcaldía, do 20 ó 30 de decembro do 2014, ámbolos dous incluidos, como consecuencia da miña ausencia do término municipal durante eses días. SEGUNDO: A presente resolución produce efectos desde o día seguinte a súa data, non obstante se ordena á súa publicación no taboleiro de anuncios e no Boletín Oficial da Provincia. TERCEIRO: Notifíquese a presente ó interesado a efectos da súa aceptación e comuníquese ó Pleno na vindeira sesión ordinaria que celebre. Corcubión, 18 de decembro de 2014 O ALCALDE-PRESIDENTE Asdo.: Francisco Javier Lema Fuentes Ante mín A Secretaria
30/12/2014 | Administración LocalConsorcios
Consorcio de Santiago
Aprobacion inicial presupuesto 2015

Aprobado polo Consello de Administracion do Consorcio da Cidade de Santiago de Compostela, na sesion de data 22 de decembro de 2014, o orzamento do Consorcio para o exercicio 2015, exponse o publico durante o prazo de quince (15) dias habiles, contados a partir do dia seguinte o da publicacion no BOP, para os efectos de alegacions. Santiago de Compostela, 23 de decembro de 2014. O Presidente do Consorcio da Cidade de Santiago Fdo.: Agustin Hernandez Fernandez de Rojas
30/12/2014 | Administración LocalMunicipal
Ferrol
Recursos Humanos
Relación provisional de admitidos/as e excluídos/as para participar no proceso selectivo para a cobertura, con carácter interino, dunha praza de peón de Administración Especial

O concelleiro da Área de Economía, Facenda e Recursos Humanos mediante delegación outorgada por resolución da Alcaldía - Presidencia de data 30/04/2013 (BOP de data 16/05/2013) aprobou a relación provisional de admitidos/as e excluídos/as para participar no proceso selectivo para a cobertura, con carácter interino, dunha praza de peón de Administración Especial. Os/as aspirantes excluídos/as son os seguintes: Concédese un prazo de dez días hábiles, contados dende o día seguinte ao da publicación deste anuncio, para subsanar a causa de exclusión sinalada, no caso de ser posible. De non subsanar no citado prazo, quedarán excluídos/as definitivamente da convocatoria. A relación íntegra de aspirantes admitidos/as e excluídos/as pode consultarse no Taboleiro de Edictos do Concello, na páxina web www.ferrol.es ou no Negociado de Recursos Humanos. O que se fai público para xeral coñecemento. Ferrol, O alcalde José Manuel Rey Varela
30/12/2014 | Administración LocalMunicipal
Outes
Substitución alcalde

En Outes, o 22 de dembro de 2014, o 1º tenente de alcalde, D. Antonio García Blanco, dita a seguinte resolución: O artigo 47 do Regulamento de organización e funcionamento das corporacións locais (Rd 2568/1986, do 28 de novembro), dispón que lle corresponde aos tenentes de alcalde substituír na totalidade das súas funcións e por orde do seu nomeamento ao alcalde, en caso de ausencia, enfermidade ou impedimento que o imposibilite para o exercicio das súas atribucións; e que, cando o alcalde se ausente do termo municipal por máis de vintecatro horas sen ter conferido a delegación ou por causa imprevista lle fose imposible outorgala, o substituirá na totalidade das súas funcións o tenente de alcalde que corresponda, comunicándollo ao resto da Corporación. O Sr. alcalde, D. Carlos E. López Crespo, tivo que ser obxecto de internamento hospitalario na cidade de Santiago de Compostela este pasado fin de semana como consecuencia de enfermidade polo que, consonte a antedita norma, RESOLVO substituír a D. Alessandro Balaur Echenagusia nas funcións de alcalde mentres perdure a súa situación persoal de imposibilidade para exercer as atribucións da Alcaldía. Esta resolución comunicaráselles aos membros da Corporación e publicarase no Boletín oficial da provincia da Coruña. O Tenente Alcalde, O Secretario Asdo. Antonio García Blanco Asdo. Xoaquín E. Monteagudo Romero
30/12/2014 | Administración LocalMunicipal
Arzúa
Ordenanza reguladora de prezo publico por utilizacion de stands

O Pleno do Concello, na sesión celebrada o día 23.12.2014, adoptou o acordo de aprobar provisionalmente a ordenanza reguladora do prezo público pola utilización de stands ou outro mobiliario durante a celebración anual da Festa do Queixo. Os interesados poderán examinar o expediente e presentar as reclamacións que estimen oportunas durante o prazo de 30 días hábiles a contar dende o día seguinte ao da publicación deste anuncio no Boletín Oficial da Provincia; de conformidade co disposto no artigo 49 da Lei 7/1985, de 2 de abril, reguladora das bases do réxime local. No suposto de que non se presenten reclamacións, entenderase definitivamente adoptado o acordo ata entón provisional. Arzúa, 23 de decembro de 2014. O alcalde Asdo. José Luis García López
30/12/2014 | Administración LocalMunicipal
Mesía
Anuncio de emprazamento das persoas interesadas no recurso contencioso-administrativo, procedemento ordinario 000257/2014

O Xulgado do Contencioso-Administrativo nº 2 da Coruña remitiu ó Concello de Mesía un oficio polo que lle ordeaba que se remitise o expediente administrativo e efectuase o emprazamento para que poidan comparecer como demandados cantas persoas aparezan como interesadas no procedemento ordinario 0000257/2014, correspondente ó recurso contencioso - administrativo interposto por D. Hugh Arona Gayon contra o acordo adoptado pola Xunta de Goberno Local en data 5 de setembro de 2014 de concesión de licenza definitiva de legalización de obra e actividade de edificación de uso industrial de taller de carpintería de madeira a instancia de Carpintería Ramón García, S. L. En consecuencia, esta alcaldía acordou, en data 18/12/2014, de conformidade co disposto no artigo 49 da Lei 29/1998 de 13 de xullo, reguladora da xurisdición contencioso – administrativa, a remisión do correspondente expediente administrativo ó referido órgano xudicial, o que se publica para xeral coñecemento e que todas as persoas interesadas no procedemento poidan comparecer como demandados no prazo de nove días, contados dende o día seguinte ó da publicación desta resolución no Boletín Oficial da Provincia. MESÍA, 18 de decembro de 2014. O alcalde, D. Mariano Iglesias Castro.
30/12/2014 | Administración LocalMunicipal
O Pino
Aprobación definitiva de Ordenanza fiscal reguladora do abastecemento de auga

Exposto ao público o acordó inicial de modificación da Ordenanza fiscal reguladora da taxa de abastecemento de auga por espazo de trinta días e non presentándose alegación alguna, enténdese definitivamente adoptado o acordó, procedéndose á publicación do texto definitivo. TARIFAS SUBMINISTRACIÓN DE AUGA USO DOMESTICO Por mantemento de servizo ( cuota mínima) 3,1269 euros/mês Minimo ata 15m3/mês 0.2897 euros/mês De 15m3 ata 20m3/mês 0.3497 euros/mês De 20m3 ata 40 m3/mês 0.6793 euros/mês De 40m3 em adiante 0.9091 euros/mês Por conservación de acometidas e contadores 0.5694 euros/mês USOS INDUSTRIAIS Por mantemento do servizo (cota mínima) 4.0859 euros/mês Única 0.5095 euros/mês Por conservación de acometidas e contadores 0.5694 euros/mês USOS PARA OBRAS Por mantemento do servizo (cota mínima) 3.1269 euros/mês Única 0.4096 euros/mês Por conservación de acometidas e contadores 0.5694 euros/mês Arqueta para colocación de tapa de 15x25 Lonxitude de zanxa de 1 a 5 metros ( apertura e peche e reposición de pavimento). Fanse prezos diferentes dependendo do diâmetro da acometida e do tipo de reposición a realizar na zanxa e pavimento Acometida Terra Asfalto Baldosa – acera ¾” 329,76 eur 370,02 eur 407,88 eur 1” 350,41 eur 397,77 eur 422,09 eur 1 1/2” 385,59 eur 429,48 eur 470,88 eur 2” 424,96 eur 466,76 eur 510,24 eur Acometidas de máis de 5 metros farase un presuposto para cada caso O Pino a 26 de decembro de 2014 O Alcalde Manuel Taboada Vigo
30/12/2014 | Administración LocalMunicipal
Cabana de Bergantiños
Aprobación padrón fiscal taxa saf correspondente ao mes de novembro

Con data 12 de decembro de 2014, o alcalde D. José Muiño Dominguez, dictou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP nº 135 do 17 de xullo de 2014. Visto o informe da traballadora social do concello, Dna. Simona Elena Jacobo Pueche no que detalla a relación de persoas usuarias do servizo, a súa capacidade económica e o número de horas que foron atendidas no mes de novembro de 2014. Elaborados os padróns mensuais que conteñen as liquidacións da taxa pola prestación do servizo do SAF no mes de novembro/2014, en base aos datos facilitados pola Traballadora Social do concello. Tendo en conta o establecido no artigo 21.1. f) da Lei 7/1985, reguladora das bases de réxime local, que atribúe a esta alcaldía o desenrrolo da xestión económica dacordo co orzamento aprobado RESOLVO: PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes novembro de 2014. O padrón correspondente ao mes de novembro consta de 43 contribuíntes ( 21 de libre concurrencia e 22 de dependencia) e un importe total de 1.880,99 € ( 354,07 € usuarios de libre concurrencia e 1.526,92 € usuarios de dependencia). SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde-Presidente, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Cabana de Bergantiños, 12 de decembro de 2014. O alcalde Asdo. José Muiño Domínguez
30/12/2014 | Administración LocalMunicipal
Dodro
Derrogación da Ordenanza reguladora do prezo público pola prestación do servizo de tala e roza no Concello de Dodro

O Pleno da Corporación Municipal, en sesión celebrada o día 22 de decembro de 2014, acordou aprobar inicialmente a derrogación da Ordenanza reguladora do prezo público pola prestación do servizo de tala e roza no Concello de Dodro. O que se fai público polo prazo de trinta días, contados a partir da publicación deste anuncio no BOP, para os efectos de que os interesados poidan examinar o expediente e formular as alegacións e suxestións que estimen oportunas, de conformidade co disposto no artigo 49 b) da Lei 7/1985, do 2 de abril, reguladora das bases de réxime local. O dito acordo, ata entón provisional, entenderase definitivamente aprobado, se rematado o prazo de exposición ao público non se presentase ningunha reclamación, tal e como dispón o parágrafo final da letra c) do referido artigo 49 da Lei reguladora das bases de réxime local. Dodro, 26 de decembro de 2014 O alcalde Valentín Alfonsín Somoza
30/12/2014 | Administración LocalMunicipal
Narón
Secretaría
Modificación factores valoración regulamento RPT

O concello pleno en data 27 de novembro de 2014 acordou ampliar os niveis dos factores de valoración do regulamento da Relación de Postos de traballo aprobada polo Concello pleno con data do 28 de xaneiro de 2011: Factor B- Outros estudos de especialización: engadir nivel B11 e modificar nivel B12 co seguinte literal: Factor J-Dedicación: engadir tres niveis ao factor J-Dedicación, en función da acumulación de funcións para a prestación de servizos en organismos autónomos, empresas, consorcios ou entidades dependentes do Concello co seguinte literal: O que se expón ó público polo prazo de 30 días para formulación de alegacións. Narón, 22 de decembro de 2014. O ALCALDE José Manuel Blanco Suarez
30/12/2014 | Administración LocalMunicipal
Corcubión
Baixa de oficio no padrón de habitantes

De acordo co disposto no art.72 do Regulamento de Población e Demarcación Territorial das EE. LL., por esta alcaldía ditouse a resolución pola que se ordena incoar o expediente de baixa de oficio no padrón municipal de habitantes das persoas que se relacionan deseguido, polo incumprimento da lexislación vixente, ao figurar empadroadas incumprindo os requisitos establecidos no art.54 do Regulamento citado: Non sendo posible practicar a notificación no domicilio dos interesados, e de acordo co establecido no artigo 59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, advírteselle por medio deste anuncio que poderán examinar o expediente de baixa de oficio na secretaría municipal e, así mesmo, formular ante esta alcaldía as alegacións que estime pertinentes no prazo de dez días contados desde o seguinte á publicación do presente anuncio no Boletín Oficial da Provincia e no taboleiro de anuncios do Concello. De non presentar alegacións en prazo, e unha vez recibido o informe favorable no Consello Provincial de Empadroamento, ditarase a oportuna resolución de baixa da inscrición padroal coa data do informe. Corcubión, 12 decembro de 2014. O alcalde Francisco Javier Lema Fuentes
30/12/2014 | Administración LocalMunicipal
Abegondo
Aprobación inicial da modificación da ordenanza fiscal reguladora da taxa pola servizo de rede de sumidoiros e depuración

O Concello Pleno, en sesión ordinaria celebrada o día 26 de novembro de 2014, acordou a aprobación inicial da modificación da ordenanza fiscal reguladora da taxa pola servizo de rede de sumidoiros e depuración e en cumprimento do disposto nos artigos 49 e 70.2 da Lei 7/1985, do 2 de abril, reguladora das bases do réxime Local, e no artigo 56 do Real decreto lexislativo 781/1985, do 18 de abril, polo que se aproba o Texto Refundido das disposicións legais vixentes en materia de réxime local, sométese o expediente a información pública polo prazo de trinta días, que contarán desde o día seguinte á inserción deste anuncio no Boletín Oficial da Provincia, para que poida ser examinado e presentadas as reclamacións que estimen oportunas. Se transcorrido o devandito prazo non se presentaron alegacións, considerarase aprobado definitivamente o dito acordo. Abegondo, 22 de decembro de 2014 O Alcalde Presidente José Antonio Santiso Miramontes
30/12/2014 | Administración LocalMunicipal
Santa Comba
Edicto

O amparo da Instrucción 2/2011, de 12 de abril, para a aplicación da disposición transitoria terceira da Lei 2/2010, de 25 de marzo, de medidas urxentes de modificación da Lei 9/2001, de 30 de decembro, de ordenación urbanística e protección do medio rural de Galicia, tramítase a instancia de SUSANA RAQUEL IRADI GAYET VIZITEU veciño de Hospital. Castriz, o recoñecemento da edificación coa edificación de nave destinada a garaxe, taller de reparación e mantemento de maquinaria de obra pública e vivenda unifamiliar, sitos no lugar de O Hospital, parroquia de Castriz; de acordo coa documentación técnica presentada redactado polo arquitecto técnico D. Ivan Ivanov Maqsood Fagin Babin e cumprindo co disposto no art.8.3 do Decreto 133/2008, do 12 de xuño, no que se regula a avaliación de incidencia ambiental, sométese a información pública por período de vinte días hábiles, co fin de que durante o mesmo (que comezará a contar desde o día seguinte ó da derradeira inserción do presente edicto no Boletín Oficial da Provincia ou no DOGA) as persoas que se consideren afectadas dalgún xeito pola actividade que se pretende instalar, poidan examinar o expediente na Secretaría deste Concello e formular-las reclamacións ou observacións que se consideren oportunas. En Santa Comba, a 16 de decembro de 2014 A alcaldesa, María Josefa Pose Rodriguez.
30/12/2014 | Administración LocalMunicipal
Carballo
Baixas de oficio comunitarios

Incoados expedientes de baixa de oficio no Padrón de habitantes de cidadáns da Unión Europea, por non haber confirmado a residencia, de conformidade co disposto na Ley 10/92, de 26 de novembro, art.54.1 do R. de Población e Demarcación Territorial das Entidades Locales, Real Decreto 1690/1986, de 11 de xullo, propoño: 1º. A publicación de anuncio no taboleiro de Edictos do concello e BOP.2º Declarar a caducidade das inscricións que se relacionan, no padrón municipal de habitantes por non haber efectuado o trámite de confirmación de residencia: Carballo, 17 de decembro de 2014. O Alcalde, Evencio Ferrero Rodriguez
30/12/2014 | Administración LocalMunicipal
Cariño
Aprobación definitiva transferencia de crédito 22/2014

En cumprimento do artigo 169.1, por remisión do 179.4, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, xa que non se presentaron alegacións durante o prazo de exposición ao público, queda automaticamente elevado a definitivo o acordo plenario de aprobación inicial do Concello de Cariño adoptado o día 28/11/2014 sobre a transferencia de créditos 22/2014 entre aplicacións pertencentes a diferentes áreas de gasto, que non afectan a baixas e altas de créditos de persoal, o que se fai público resumido por capítulos: BAIXA DOS CRÉDITOS ALTA DOS CRÉDITOS Contra este acordo, segundo o disposto no artigo 113 da Lei 7/1985, do 2 de abril, reguladora das bases do réxime local, os interesados poderán interpor directamente un recurso contencioso-administrativo, na forma e prazos establecidos nos artigos 25 a 43 da Lei 29/1998, do 13 de xullo, reguladora da dita xurisdición. Sen prexuízo disto e consonte o establecido no artigo 113.3 da Lei 7/1985, a interposición do recurso non suspenderá por si soa a efectividade do acto ou acordo impugnado. Cariño, 26 de decembro de 2014 A Alcaldesa Mª Purificación Seixido Gómez
30/12/2014 | Administración LocalMunicipal
Cariño
Aprobación definitiva transferencia de crédito 20/2014

En cumprimento do artigo 169.1, por remisión do 179.4, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, xa que non se presentaron alegacións durante o prazo de exposición ao público, queda automaticamente elevado a definitivo o acordo plenario de aprobación inicial do Concello de Cariño adoptado o día 28/11/2014 sobre a transferencia de créditos 20/2014 entre aplicacións pertencentes a diferentes áreas de gasto, que non afectan a baixas e altas de créditos de persoal, o que se fai público resumido por capítulos: BAIXA DOS CRÉDITOS ALTA DOS CRÉDITOS Contra este acordo, segundo o disposto no artigo 113 da Lei 7/1985, do 2 de abril, reguladora das bases do réxime local, os interesados poderán interpor directamente un recurso contencioso-administrativo, na forma e prazos establecidos nos artigos 25 a 43 da Lei 29/1998, do 13 de xullo, reguladora da dita xurisdición. Sen prexuízo disto e consonte o establecido no artigo 113.3 da Lei 7/1985, a interposición do recurso non suspenderá por si soa a efectividade do acto ou acordo impugnado. Cariño, 26 de decembro de 2014 A Alcaldesa Mª Purificación Seixido Gómez
30/12/2014 | Administración LocalMunicipal
As Somozas
Taxa por prestación do servicio de sumidoiros e depuración de augas residuais

Transcurrido o plazo de exposición ó público sen que se presentara reclamación algunha, procédese á transcripción do acordo elevado automáticamente a definitivo, de conformidade co disposto no artigo 17.4 do Texto Refundido da Lei reguladora das facendas locais. A base do presente tributo virá determinada: a) unha cuota de servicio polo volume de auga consumida, medida por contador b) No caso de que as fincas ou actividades tiveran servicio de sumidoiros e non servicio de aguas, tomarase como base imponible unha cuota fixa por utilización do servicio de depuración c) No caso de que as fincas ou actividades tiveran servicio de sumidoiros e non servicio de augas, tomarase como base impoñible a base liquidable do Imposto sobre Bens Inmobles de natureza rústica e urbana. Se non figuran en tales documentos, a base determinarase en función da valoración realizada por técnico municipal. Aplicaránse as seguintes tarifas: 1. Tarifa saneamento: 2. Tarifa depuración 3. Outros servicios que se presten polo Concello en materia de sumidoiros tales como de realización do enganche; pola unidade xestora formularase a conta do persoal e material utilizado procedéndose á liquidación correspondiente.4. A estos prezos engadiráselles os impostos correspondentes As cotas que resulten de aplicación da tarifa do artigo anterior terán carácter trimestral e recaudaranse conxuntamento co recibo do servicio de auga. No non previsto nesta ordenanza estaráse ao disposto no Regulamento do servizo municipal de saneamento e depuración do Concello das Somozas, aprobado en Pleno de data 17 de setembro de 2014 As Somozas, 26 de decembro de 2014 O alcalde – presidente Asdo.: Juan Alonso Tembrás
15/12/2014 | Administración LocalMunicipal
Bergondo
Contratación
Anuncio de licitación. Expte. SV-A-05-2014

ANUNCIO DE LICITACIÓN 1.–Entidade adxudicadora. a) Organismo: Concello de Bergondo. b) Dependencia que tramita o expediente: Contratación. c) Número do expediente: SV-A-05-2014.2.–Obxecto do contrato. a) Descrición do obxecto: servizo de actividades de envellecemento activo das persoas maiores do Concello de Bergondo. b) Lugar de execución: Concello de Bergondo.3.–Tramitación e procedemento. a) Tramitación: urxente. b) Procedemento: aberto, con multiplicidade de criterios de adxudicación.4.–Presuposto de licitación. Precio anual, 73.774,55 € sen IVE; máis o IVE (10%), 7.377,45 €; 81.152,00 € IVE incluído (importe total contrato, incluíndo eventual prórroga: 162.304,00 €). 5.–Garantías. Provisional: non se esixe. Definitiva: o 5% do precio de adxudicación (excluído o IVE). 6.–Obtención de documentación e información. Entidade: Concello de Bergondo. Enderezo: Estrada da Coruña, n.º 12. Localidade e código postal: 15165 Bergondo. Teléfono 981 791252. Fax 981 794233. Perfil do contratante: www.bergondo.es 7.–Clasificación do contratista: non se esixe.8.–Presentación de ofertas. a) Data límite de presentación: dentro do prazo de 8 días naturais, a contar dende o seguinte ao da derradeira publicación do presente anuncio de licitación no BOP ou no DOG, en horario de 9.00 a 14.30 horas. b) Hora límite: ata as 14.30 horas do derradeiro día do prazo de presentación. c) Documentación a presentar: a sinalada na claúsula 12.ª do prego de claúsulas administrativas particulares que haberán de rexer a contratación. d) Lugar de presentación: Concello de Bergondo. Rexistro Xeral. Estrada da Coruña, n.º 12.15165 Bergondo.9.–Criterios de adxudicación do contrato.9.1. Plan de actuación: ata 30 puntos, cláusula 16.1.1 do prego.9.2. Oferta económica: ata 30 puntos, cláusula 16.1.2 do prego.9.3. Formación académica e experiencia profesional dos recursos humanos propostos: ata 30 puntos, cláusula 16.1.3 do prego.9.4. Melloras ofertadas: ata 7,5 puntos, cláusula 16.1.4 do prego.10.–Apertura das ofertas. Data e hora: anunciarase no perfil do contratante.11.–Outras informacións: a obter no lugar e polos medios indicados no punto 6 do presente anuncio.12.–Gastos do adxudicatario. Serán de conta do adxudicatario os gastos sinalados nos pregos de cláusulas administrativas particulares e de prescricións técnicas. Bergondo, 9 de decembro de 2014. A alcaldesa Alejandra Pérez Máquez
15/12/2014 | Administración LocalMunicipal
Sada
Servizos Económicos
Exposición ao público do acordo sobre modificación das ordenanzas municipais 11 e 21, reguladoras das taxas por servizos de redes de sumidoiros e de abastecemento de auga

Anuncio de exposición ao público do acordo sobre modificación das Ordenanzas municipais O Pleno do Concello, en sesión ordinaria celebrada o día 27 de novembro de 2014, adoptou, entre outros, o seguinte acordo de aprobación con carácter provisional: – Modificación de tarifas das ordenanzas fiscais números 11 e 21, reguladoras das taxas por servizos de redes de sumidoiros e de abastecemento de auga. De acordo co establecido no artigo 17.1 do Texto refundido da Lei reguladora das facendas locais aprobado polo RDL 2/2004, do 5 de marzo, o devandito expediente sobre modificación de ordenanzas fiscais, relativo á aprobación provisional, queda exposto ao público no taboleiro de editos do Concello, no Boletín Oficial da Provincia en nun dos diarios de maior difusión da provincia, polo prazo de trinta días hábiles, contados dende o día seguinte da data de publicación do último destes anuncios. Durante este prazo todos os que teñan a condición de interesados, segundo o establecido no artigo 18 do devandito texto legal, poderán examinar os expedientes nas oficinas da Secretaría Xeral deste concello e presentar as reclamacións que se estimen oportunas. Transcorrido o prazo de exposición pública, o Pleno do Concello adoptará o acordo definitivo que proceda, resolvendo as reclamacións que se teñan presentado e aprobando a redacción definitiva da ordenanza. No caso de que non se teñan presentado reclamacións, o acordo ata entón provisional entenderanse definitivamente adoptado, sen necesidade de novo acordo plenario. Sada, 5 de decembro de 2014. O alcalde Ernesto Anido Varela
15/12/2014 | Administración LocalMancomunidades
Mancomunidade de Concellos Serra do Barbanza
Anuncio aprobación definitiva Orzamento 2014

A Asemblea da Mancomunidade de Concellos da Serra do Barbanza, acordou a aprobación inicial do Orzamento Xeral, Bases de Execución e cadro de persoal para o exercicio económico de 2014, na sesión de data de 19 de novembro de 2014. Unha vez rematado o período de exposición pública do expediente, e dado que non se presentaron alegacións, o acordo inicial enténdese elevado a definitivo, sen necesidade da existencia dun novo acordo asembleario. De conformidade co artigo 169 do Real Decreto Lexislativo 2/2004, de 5 de marzo e 20 do Real Decreto 500/1990, de 20 de abril, procédese á publicación da aprobación definitiva do orzamento, xunto co resumo por capítulos e o cadro de persoal * Este posto de traballo, con esta configuración, terá efectos coa entrada en vigor da RPT, que á súa vez esixe a entrada en vigor deste Orzamento 2014, e unha vez que se produza a xubilación do titular do posto de Xerencia (posto modificado na RPT) **Posto modificado coa entrada en vigor da RPT, que á súa vez esixe a entrada en vigor deste Orzamento 2014, e unha vez que se produza a xubilación do actual titular do posto. A aprobación definitiva poderá ser impugnada ante a xurisdicción contencioso-administrativa, cos requisitos, formalidades e causas sinaladas no artigo 170 e 171 do Texto Refundido da Lei reguladora das facendas locais, aprobada polo Real Decreto Lexislativo 2/2004, de 5 de marzo, e na forma e prazos que establecen as normas da dita xurisdicción. O Presidente Asdo. Ramón Noceda Caamaño.
15/12/2014 | Administración LocalMunicipal
Ames
Delegación de sinatura diaria de Oficinas Xerais

Por esta Alcaldía, con data 3 de decembro de 2014, mediante Decreto núm.2502/2014, delegouse a sinatura diaria de Oficinas Xerais no concelleiro don Bernardo Moar Míguez, con efectos dende o día 3 de decembro de 2014. O que se fai público para xeral coñecemento e en cumprimento do establecido na lexislación vixente. Ames, 4 de decembro de 2014 O alcalde Santiago V. Amor Barreiro
15/12/2014 | Administración LocalMunicipal
Mugardos
Delegación funcións Alcaldía na 1ª tenente de alcalde. r. a.1.137/2014, de 04.12.2014

O Sr. Alcalde do Concello de Mugardos, con data 04.12.2014, dictou a Resolución que de seguido se transcribe: “RESOLUCION DA ALCALDIA Nº 1137/2014.- Tendo que ausentarme do municipio por motivos persoais durante o periodo comprendido do 05.12.2014 ao 09.12.2014, ámbolos dous inclusive, pola presente e de acordo co establecido no artigo 63 da Lei de administración local de Galicia e 47.1 e 2 do Regulamento de organización, funcionamento e réxime xurídico das corporacións locais, Primeiro.- Delegar a totalidade das miñas funcións na 1ª Teniente Maria Nelsy Bianca Ionela Senzano Hlushko, Dna. Ada Marina Ghersi Cateura, durante o periodo comprendido do 5 ao 9 de decembro de 2014 ámbolos dous inclusive. Segundo.- Dar conta ó Pleno da Corporación na primeira sesión que éste celebre, e publíquese a mesma no B. O. P., sen prexuizo da súa efectividade dende a data da presente Resolución. En Mugardos, a catro de decembro de 2014.” Mugardos, 4 de decembro de 2014 O ALCALDE, Asdo. XOSÉ FERNÁNDEZ BARCIA
15/12/2014 | Administración LocalMunicipal
Vimianzo
Anuncio de cobranza

ANUNCIO DE COBRANZA A Xunta de Goberno Local, con data 1/12/2014, aproba o padrón dos postos do mercadillo do 4.º trimestre do ano 2014 por un importe total de 6.968,47 euros, correspondente a 118 liquidacións, que comeza na rúa Candil con D. Jesús Moscoso Pereiro e remata na rúa Curros Enríquez con D. Essaid Lemsahri. O padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no BOP, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ó padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 16 de decembro de 2014 ata o día 15 de febreiro de 2015, ambos inclusive. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei xeral tributaria. Vimianzo, a 5 de decembro de 2014. O alcalde Manuel Antelo Pazos
15/12/2014 | Administración LocalMunicipal
Ares
Anuncio de licitación “Reparación e renovación do parque Rosalía de Castro” en Ares

ANUNCIO DE LICITACIÓN Contratación: “REPARACIÓN E RENOVACIÓN DO PARQUE ROSALÍA DE CASTRO” Segundo acordo adoptado pola Xunta Municipal de Goberno de data 20/11/2014 polo que se anuncia a contratación da obra “REPARACIÓN E RENOVACIÓN DO PARQUE ROSALÍA DE CASTRO” mediante procedemento negociado con publicidade. I. Obxeto do contrato: a execución da obra “REPARACIÓN E RENOVACIÓN DO PARQUE ROSALÍA DE CASTRO”. II. Tipo de licitación: 30.683,35 € (IVE engadido). III. Dependencia onde estará de manifesto o expediente administrativo: Secretaría Xeral do Concello de Ares, Avda. Saavedra Meneses, n.º 12.15624. De luns a venres de 9.00 a 14.00 horas. IV. Prego de cláusulas administrativas que rixe o contrato: o prego de cláusulas administrativas particulares para a adxudicación do presente contrato de obra, procedemento negociado con publicidade, foi aprobado pola Xunta Municipal de Goberno en sesión de data 20/11/2014, e publicado no perfil do contratante: http://www.concellodeares.com/contratante.phpV.Garantía definitiva: 5% do importe de adxudicación do contrato, excluído o IVE. VI. Lugar e prazo de presentación de proposicións: no Rexistro Xeral do Concello de Ares en horario de atención ao público, ou por calquera dos medios previstos no artigo 38.4 da Lei 30/1992, do 26 de novembro, no prazo de dez días, contados dende o día seguinte á publicación do presente anuncio no BOP ou perfil. Ares, 4 de decembro do 2014. O alcalde Asdo.: Julio Ignacio Iglesias Redondo
15/12/2014 | Administración LocalMunicipal
Vedra
Secretaría-Intervención
Exposición pública proxectos de obras

Aprobado por Resolución da Alcaldía nº 447/14 o proxecto da obra Acondicionamento de camiños en San Xián, Illobre, San Fins e outros, cun orzamento de 106.584,37 euros, incluído no Plan Marco: Programa de mellora de camiños de titularidade municipal 2014-2015 financiado co Fondo Europeo Agrícola de Desenvolvemento Rural (FEADER) no marco do PDR de Galicia 2007-2013, faise público que o mesmo estará exposto na Secretaría deste Concello durante o prazo de 15 días, aos efectos de poder ser examinado e posibles reclamacións. Vedra, 5 de decembro de 2014 O ALCALDE Asdo. Carlos Martínez Carrillo
15/12/2014 | Administración LocalMunicipal
Betanzos
Regulamento de escola infantil

ANUNCIO Aprobación inicial do “Regulamento de réxime interno da escola municipal Santiago de la Fuente” O Pleno da Corporación Municipal deste Concello, en sesión ordinaria realizada o día 25 de novembro do ano 2014, entre outros, prestou aprobación inicial ao “Regulamento de réxime interno da escola municipal Ruben Julio Voznyuk Blair Fuente”. Cumprindo o disposto no artigo 49 de la Lei 7/85, do 2 de abril, de bases de réxime local, sométese a información pública e audiencia aos interesados durante o prazo de 30 días, podéndose consultar na Secretaría deste Concello, ao obxecto de que presenten as reclamacións e/ou suxestións que se consideren oportunas. Se non se presentasen reclamacións ou alegacións ao mesmo este regulamento considerarase definitivamente aprobado. Betanzos, 4 de decembro de 2014. O ALCALDE-PRESIDENTE, Asdo.: José Ramón García Vázquez